Diari Oficial de la Generalitat Valenciana


Sumari del DOGV 4908, del 22-12-2004 (2004/13113)

RESOLUCIÓ de 16 de desembre de 2004, del Rectorat de la Universitat Jaume I, per la qual nomena personal funcionari de carrera i s'adjudica destí als aspirants que han superat les proves selectives per a l'ingrés en l'escala tècnica superior de Planificació, Anàlisi i Avaluació (tècnic/a superior de qualitat), mitjançant el sistema d'oposició, convocades per Resolució de 10 de març de 2004, BOE de 8 d'abril de 2004.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4908

Data del DOGV
:   22-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/13106


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 16 de desembre de 2004, del Rectorat de la Universitat Jaume I, per la qual nomena personal funcionari de carrera i s'adjudica destí als aspirants que han superat les proves selectives per a l'ingrés en l'escala tècnica superior de Planificació, Anàlisi i Avaluació (tècnic/a superior de qualitat), mitjançant el sistema d'oposició, convocades per Resolució de 10 de març de 2004, BOE de 8 d'abril de 2004. [2004/X13025]
  
Comprovada la documentació presentada pels aspirants que va superar les proves selectives esmentades, segons la llista definitiva d'aprovats publicada per Resolució de 25 d'octubre de 2004 de la Universitat Jaume I (DOGV núm. 4873 de 29 d'octubre de 2004).
  
D'acord amb el que estableix l'article 9.1.b del Text Refós de la Llei de Funció Pública Valenciana, aquest Rectorat, fent ús de les competències atribuïdes per la legislació vigent, resol:
  
Primer
  
Nomenar personal funcionari de carrera de la Universitat Jaume I, escala tècnica superior de planificació, anàlisi i avaluació, a les persones que es relacionen a continuació, adjudicant-li el lloc de treball corresponent:
  
Segon
  
Per adquirir la condició de funcionari de carrera, hauràn de prestar jurament o promesa d'acord amb el que preveu l'article 32 del Text Refós de la Llei de Funció Pública Valenciana i prendre possessió del lloc adjudicat dins del termini establert en aquesta resolució.
  
Tercer. Cessaments
  
El personal funcionari interí que estiga ocupant algun dels llocs de treball adjudicats, ha de cessar el dia 31 de gener de 2004.
  
Quart. Presa de possessió
  
Les persones que es relacionen en l'apartat primer han de presentar-se, per a la presa de possessió, el pròxim dia 1 de febrer de 2005 al Servei de Recursos Humans de la Universitat Jaume I.
  
No obstant això, poden prendre possessió en el termini d'un mes des de la data de publicació d'aquesta resolució en el Diari Oficial de la Generalitat Valenciana.
  
Els efectes de la presa de possessió es consideraran des del dia de la incorporació al lloc adjudicat.
  
Cinquè. Recursos
  
Contra aquesta resolució, que esgota la via administrativa, es pot interposar, després de la comunicació prèvia a aquesta Universitat, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.
  
Castelló de la Plana, 16 de desembre de 2004.- El rector: Francisco Toledo Lobo.